Planul lui Orban sau fake news? Mister în jurul unei presupuse tabere pentru refugiați la frontiera Ungariei cu Austria
Construirea unei tabere de refugiați de către guvernul ungar nu departe de frontiera dintre Ungaria și Austria este o adevărată enigmă. Totuși, ministrul austriac de Interne vrea să întărească controalele la frontieră, dacă va fi necesar. „Dacă va fi nevoie, controalele de frontieră către Ungaria vor fi drastic întărite. Le-am comunicat acest lucru fără echivoc autorităților ungare”, a declarat ministrul de Interne Gerhard Karner. Principalul oponent al premierului ungar, Peter Magyar, pune și el paie pe foc. O poveste încâlcită, pe care o relatează cotidianul austriac Der Standard.